钦定古今图书集成/历象汇编/庶征典/第009卷 > 桓宽盐铁论 > 《水旱》
## 钦定古今图书集成/历象汇编/庶征典/第009卷 > 桓宽盐铁论 > 《水旱》

大夫曰：“禹、汤圣主，后稷、伊尹，贤相也，而有水旱之灾。水旱，天之所为；饥穰，阴阳之运也，非人力。故太岁之数，在阳为旱，在阴为水。六岁一饥，十二岁一荒。天道固然，殆非独有司之罪也。”

行于内，声闻于外，为善于下，福应于天。周公载纪而
天下太平，国无夭伤，岁无荒年。当此之时，雨不破块，
风不鸣条，旬而一雨，雨必以夜，无丘陵，高下皆熟。《诗》
曰：‘有渰萋萋，兴雨祁祁’。今不省其所然，而曰阴阳之
运也，非所闻也。《孟子》曰：‘野有饿莩，不知收也；狗豕食’”
人食，不知检也。为民父母，民饥而死，则曰“非我也，岁
也。”何异乎以刃杀之，则曰“非我也，兵也。”方今之务，在
除饥寒之患，罢盐铁，退权利，分土地，趣本业，则水旱
不能忧，凶年不能累也。